b"\n_START_ARTICLE_\nB\xc3\xbastia\n_START_SECTION_\nHist\xc3\xb2ria del mot\n_START_PARAGRAPH_\nAntigament tenia un significat m\xc3\xa9s ampli, de capsa o recipient manual per a tenir alguna cosa, especialment diners o lletres. Aquest mot es perd\xc3\xa9 per\xc3\xb2 fou recuperat per Pompeu Fabra per a substituir el castellanisme buss\xc3\xb3(n).\n_START_SECTION_\nB\xc3\xbastia de correus\n_START_PARAGRAPH_\nLes b\xc3\xbasties de correus s\xc3\xb3n els receptacles que instal\xc2\xb7la el servei de Correus al carrer o en locals p\xc3\xbablics perqu\xc3\xa8 els ciutadans dipositin les seves cartes i postals. Les b\xc3\xbasties p\xc3\xbablics es col\xc2\xb7loquen en zones de passatge i se solen pintar en colors cridaners per a facilitar la seva localitzaci\xc3\xb3._NEWLINE_Les b\xc3\xbasties han fet una important tasca social durant segles, per\xc3\xb2, recentment, amb l'acme de la inform\xc3\xa0tica i el massiu \xc3\xbas del correu electr\xc3\xb2nic la b\xc3\xbastia de correus ha entrat en declivi._NEWLINE_A Espanya les b\xc3\xbasties m\xc3\xa9s difosos s\xc3\xb3n un model cil\xc3\xadndric de color groc, i un model rectangular de color verd.\n_START_SECTION_\nB\xc3\xbastia de veu\n_START_PARAGRAPH_\nLa b\xc3\xbastia de veu \xc3\xa9s el dispositiu electr\xc3\xb2nic que recull missatges parlats. Utilitzat tant en telefonia m\xc3\xb2bil com fixa, el seu \xc3\xbas s'ha est\xc3\xa8s enormement amb la proliferaci\xc3\xb3 dels tel\xc3\xa8fons port\xc3\xa0tils i l'augmentaci\xc3\xb3 del temps d'estada fora de casa. L'\xc3\xbas de la b\xc3\xbastia de veu est\xc3\xa0 lligat al contestador autom\xc3\xa0tic. Aquest dispositiu rep la trucada recitant un missatge de benvinguda que pot ser el missatge est\xc3\xa0ndard enregistrat pel fabricant o pot \xc3\xa9sser personalitzat per l'usuari.\n_START_SECTION_\nB\xc3\xbastia electr\xc3\xb2nica\n_START_PARAGRAPH_\nEs diu b\xc3\xbastia electr\xc3\xb2nica al dip\xc3\xb2sit que serveix per emmagatzemar correus electr\xc3\xb2nics."